《赠持《法华经》僧》
唐代·齐己

众人有口，不说是，即说非。吾师有口何所为，

莲经七轴六万九千字，日日夜夜终复始。乍吟乍讽何悠扬，

风篁古松含秋霜。但恐天龙夜叉乾闼众，pg塞虚空耳皆耸。

我闻念经功德缘，舌根可算金刚坚。他时劫火洞燃后，

神光璨璨如红莲。受持身心苟精洁，尚能使烦恼大海水枯竭。

魔王轮幢自摧折，何况更如理行如理说。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。